### Beslutninger:

Henry Krogh med bemærkning, at byrådet i sit møde den 28. september 2022 har vedtaget Magistratens indstilling med den tilføjelse, der er foreslået af Økonomiudvalget, jf. udvalgets foranstående erklæring af 21. september 2022, samt følgende præcisering fra byrådet:

”Byrådet ønsker, at det for kommunalt alment boligbyggeri som udgangspunkt skal gælde det samme ambitionsniveau som for øvrigt byggeri, men anerkender udfordringen med, at man dels ikke kan få støtte fra klimapuljen, og dels er begrænset af det maksimal rammebeløb. Byrådet vil derfor forholde sig til de enkelte projekter fra gang til gang således at vi også for det kommunalt almene boligbyggeri fastholder et højt ambitionsniveau.”

Nye Borgerliges byrådsgruppe kunne ikke tiltræde indstillingen.

### Resume

Byrådet vedtog med klimaplanen 2021-2024 en målsætning om at nedbringe klimaaftrykket fra bygge-og an-lægsopgaver med 70 % i 2030 set i forhold til 1990. Med baggrund heri blev der i den 10-årige investeringsplan afsat 5 % af det samlede bygge- og anlægsbeløb i en klimapulje. Dette svarer til i alt 319 mio. kr. i perioden 2024-2033.

Det foreslås, at klimapuljen foreløbigt disponeres, så 70 % af puljen – svarende til ca. 223 mio. kr. – anvendes til klimavenligt byggeri (nybyggeri, tilbygning og renovering), og at de resterende 30% af puljen anvendes til øvrige klimavenlige anlægsprojekter.

Det anbefales at beslutte et krav om, at der i [adresse] fremover bygges efter ’frivillig CO2-klasse’, hvilket indebærer en maksimal CO2-udledning på 8 kg CO2e/m2/år i 2023 faldende til 5 kg CO2e/m2/år i 2029. Kravet skal som udgangspunkt være gældende for alt nybyggeri (ikke kun det, klimapuljen støtter) over 1.000 m2 fra 2023, mens klimapuljen vil støtte byggeri med en udledning under 10 kg CO2e/m2/år. Der er tale om et meget ambitiøst mål/krav.

### Beslutningspunkter

Det indstilles:

At 1) de fremsendte foreløbige principper for udmøntning fra puljen til klimavenligt byggeri og anlæg godkendes

At 2) der stilles krav om, at der i [adresse] fremover som udgangspunkt bygges efter ’frivillig CO2 klasse’ – medmindre Byrådet i det konkrete projekt beslutter andet. Kravet indebærer en maksimal CO2-udledning på 8 kg CO2e/m2/år i 2023 faldende til 5 kg CO2e/m2/år i 2029. Kravet skal som udgangspunkt være gældende for alt nybyggeri (ikke kun det klimapuljen støtter) over 1.000 m2 fra 2023, og klimapuljen vil støtte byggeri med en udledning under 10 kg. CO2e/m2/år.

### Sagsforløb:

Udvalg: Magistraten

Dato: 29-08-2022

Laus Paulsen:

Fremsendes til [adresse] med bemærkning, at Magistraten i mødet den 29. august 2022 anbefaler, at byrådet tiltræder Borgmesterens Afdelings indstilling af 22. august 2022.

Øvli Schmidt tog forbehold.

Det blev understreget, at målet er meget ambitiøst og kræver nogle afvejninger i konkrete situationer. Den nationale regulering + klimakrav i forhold til selvejende institutioners byggerier beskrives i notater frem til byrådsbehandlingen.

Udvalg: [adresse]

Dato: 14-09-2022

Laus Paulsen: 17

Fremsendes til Økonomiudvalget til behandling i henhold til beslutning i byrådets møde den 14. september 2022.

Udvalg: Økonomiudvalget

Dato: 21-09-2022

Laus Paulsen:

Udvalget kunne enstemmigt tiltræde indstillingen i overensstemmelse med Magistratens anbefaling med den tilføjelse, at der skal ske en vurdering af, om der kan hentes en CO2-gevinst ved at renovere en eksisterende bygning frem for at rive den ned og bygge nyt. Vurderingen skal indgå i byggeprojekter, der ansøger om midler fra puljen.

Jan Jørgensen var forhindret i at deltage i udvalgets behandling af sagen.